CELEX: 62017TN0360
Language: et
Date: 2017-06-02 00:00:00
Title: Kohtuasi T-360/17: 2. juunil 2017 esitatud hagi – Jana shoes jt versus komisjon

31.7.2017   
            
            
               ET
            
            
               Euroopa Liidu Teataja
            
            
               C 249/42
            
         2. juunil 2017 esitatud hagi – Jana shoes jt versus komisjon
   (Kohtuasi T-360/17)
   (2017/C 249/57)
   Kohtumenetluse keel: inglise
   
      Pooled
   
   
      Hagejad: Jana shoes GmbH & Co. KG (Detmold, Saksamaa), Novi International GmbH & Co. KG (Detmold), shoe.com GmbH & Co. KG (Detmold), Wendel GmbH & Co. KG Schuhproduktionen International (Detmold) ja Wortmann KG Internationale Schuhproduktionen (Detmold) (esindajad: advokaadid A. Willems ja S. De Knop)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tunnistada hagi vastuvõetavaks;
            
         
               —
            
            
               tühistada komisjoni 9. märtsi 2017. aasta rakendusmäärus (EL) 2017/423, millega kehtestatakse uuesti lõplik dumpinguvastane tollimaks teatavate Hiina Rahvavabariigist ja Vietnamist pärit ning äriühingute Fujian Viscap Shoes Co.Ltd, Vietnam Ching Luh Shoes Co., Ltd, Vinh Thong Producing-Trading-Service Co., Ltd, Qingdao Tae Kwang Shoes Co., Ltd, Maystar Footwear Co. Ltd, Lien Phat Co.mpany Ltd, Qingdao Sewon Shoes Co., Ltd, Panyu Pegasus Footwear Co., Ltd, PanYu Leader Footwear Co.rporation, Panyu Hsieh Da Rubber Co., Ltd, An Loc Joint Stock Co.mpany, Qingdao Changshin Shoes Co.mpany Limited, Chang Shin Vietnam Co. Ltd, Samyang Vietnam Co. Ltd, Qingdao Samho Shoes Co., Ltd, Min Yuan, Chau Giang Co.mpany Limited, Foshan Shunde Fong Ben Footwear Industrial Co.Ltd ja Dongguan Texas Shoes Limited Co. toodetud nahast pealsetega jalatsite impordi suhtes ja nõutakse lõplikult sisse kõnealuse impordi suhtes kehtestatud ajutine tollimaks, ning täidetakse Euroopa Kohtu otsust liidetud kohtuasjades C-659/13 ja C-34/14 (ELT 2017, L 64, lk 72);
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitavad hagejad viis väidet.
   
               1.
            
            
               Esimene väide, et kehtiva õigusliku aluse puudumise tõttu rikub määrus 2017/423 pädevuse andmise põhimõtet vastavalt ELL artikli 5 lõigetele 1 ja 2 ning igal juhul ELL artikli 13 lõikest 2 tulenevat institutsioonilist tasakaalu.
            
         
               2.
            
            
               Teine väide, et kuna võetud ei ole vajalikke meetmeid, et täita liidetud kohtuasjades C-659/13 ja C-34/14: C&J Clark International otsustatut, rikub määrus 2017/423 ELTL artiklit 266.
            
         
               3.
            
            
               Kolmas väide, et jalatsitele dumpinguvastast tollimaksu kehtestades, „mis toimus nõukogu määruste (EÜ) 1472/2006 ja 1294/2009 rakendamise ajal“, rikub määrus 2017/423 määruse (EÜ) 2016/1036 (1) artikli 1 lõiget 1 ja artikli 10 lõiget 1 ning õiguskindluse põhimõtet (tagasiulatuva jõu keeld).
            
         
               4.
            
            
               Neljas väide, et dumpinguvastast tollimaksu kehtestades, ilma et teostatud oleks värsket liidu huvide hindamist, rikub määrus 2017/423 määruse 2016/1036 artiklit 21 ning et igal juhul on ilmselgelt väär järeldada, et dumpinguvastase tollimaksu kehtestamine oli liidu huvides.
            
         
               5.
            
            
               Viies väide, et sellist õigusakti vastu võttes, mis läheb kaugemale akti eesmärgi saavutamiseks vajalikust, rikub määrus 2017/423 ELL artikli 5 lõikeid 1 ja 4.
            
         
      (1)  Euroopa Parlamendi ja nõukogu 8. juuni 2016. aasta määrus (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (ELT 2016, L 176, lk 21).